b'\n_START_ARTICLE_\nRahim Ademi\n_START_SECTION_\n\xc5\xbdivljenjepis\n_START_PARAGRAPH_\nLeta 1976 je kon\xc4\x8dal Voja\xc5\xa1ko akademijo Kopenske vojske JLA in bil nato preme\xc5\xa1\xc4\x8den v Rogoznico (pri \xc5\xa0ibeniku)._NEWLINE_Leta 1986 ga je Voja\xc5\xa1ko sodi\xc5\xa1\xc4\x8de v Sarajevu obsodilo zaradi kotrarevolucionarnih dejanj in albanskega iredentizma, toda po letu in pol zaporne kazni, je Vrhovno voja\xc5\xa1ko sodi\xc5\xa1\xc4\x8de JLA sprejelo njegov apel in razveljavilo predhodno obsodbo. Nato je do leta 1990 slu\xc5\xbein v Sinju._NEWLINE_Ob za\xc4\x8detku hrva\xc5\xa1ke osamosvojitvene vojne je dezertiral iz JLA in prestopil na hrva\xc5\xa1ko stran; sprva je delal na ministrstvu za notranje zadeve, potem pa je bil preme\xc5\xa1\xc4\x8den k Hrva\xc5\xa1ki vojski. Leta 1993 je postal namestnik poveljnika voja\xc5\xa1kega okro\xc5\xbeja Gospi\xc4\x87, toda pozneje v istem letu je bil razre\xc5\xa1en zaradi predhodne akcije v Meda\xc5\xa1kem \xc5\xbeepu._NEWLINE_Pozneje je postal namestnik poveljnika voja\xc5\xa1kega okro\xc5\xbeja Split. Zaradi zaslug med operacijo Nevihta je bil povi\xc5\xa1an v brigadnega generala. Leta 1999 je postal namestnik glavnega in\xc5\xa1pektorja oboro\xc5\xbeenih sil._NEWLINE_Leta 2001 je Mednarodno sodi\xc5\xa1\xc4\x8de za vojne zlo\xc4\x8dine na obmo\xc4\x8dju nekdanje Jugoslavije obto\xc5\xbeilo Ademija za zlo\xc4\x8dine proti \xc4\x8dlove\xc5\xa1tvu (etni\xc4\x8dno \xc4\x8di\xc5\xa1\xc4\x8denje), ki so bili storjeni proti kraji\xc5\xa1kim Srbom v meda\xc5\xa1kem \xc5\xbeepu. Sprva je bil v priporu, pozneje pa je bil izpu\xc5\xa1\xc4\x8den in se je branil iz prostosti._NEWLINE_Novembra 2005 so njegov sodni spis preselili na Hrva\xc5\xa1ko. 30. maja 2008 je bil opro\xc5\xa1\xc4\x8den vseh obto\xc5\xbeb.'